ΑΠΟΦΑΣΕΙΣ
Αριθμ. 50180/856
Τροποποίηση του εγκεκριμένου ρυμοτομικού
σχεδίου Ξάνθης στο Ο.Τ. που περικλείεται από
τις οδούς Σάρδεων, Περιθεωρίου, Βαμβακά και
Ανώνυμης οδού λόγω αυτοδίκαιης άρσης ρυμοτομικής απαλλοτρίωσης.
Ο ΠΕΡΙΦΕΡΕΙΑΡΧΗΣ
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τα άρθρα 3 και 186 του ν. 3852/2010 «Νέα Αρχιτεκτονική της Αυτοδιοίκησης και Αποκεντρωμένης Διοί-
κησης - Πρόγραμμα Καλλικράτης» (Α’ 87).
2. Το π.δ. 144/2010 «Οργανισμός της Περιφέρειας Ανατολικής Μακεδονίας και Θράκης» (Α’ 237).
3. Την υπό στοιχεία Δ.Δ. οικ. 1327/30-03-2016 (Β’ 1026)
απόφαση του Περιφερειάρχη Ανατολικής Μακεδονίας
και Θράκης περί εξουσιοδότησης υπογραφής εγγράφων,
αποφάσεων και άλλων πράξεων «Με Εντολή Περιφερειάρχη» στους Προϊστάμενους Γενικών Διευθύνσεων, Διευ-
θύνσεων, Τμημάτων και Γραφείων της Περιφέρειας ΑΜΘ.
4. Το ν.δ. της 17/7/23 «Περί σχεδίων πόλεων, κωμών
και συνοικισμών του Κράτους και οικοδομής αυτών»
(Α’ 228).
5. Τον ν. 1337/1983 (Α’ 33).
6. Το άρθρο 10 του ν. 3044/2002 «Μεταφορά Συντελεστή Δόμησης και ρυθμίσεις άλλων θεμάτων αρμο-
διότητας Υπουργείου Περιβάλλοντος, Χωροταξίας και
Δημοσίων Έργων» (Α’ 197).
7. Τα άρθρα 6 και 31 του ν. 4067/2012 «Νέος Οικοδομικός Κανονισμός» (Α’ 79).
8. Τα άρθρα 3 και 6 του ν. 4315/2014 «Πράξεις εισφοράς σε γη και σε χρήμα-Ρυμοτομικές απαλλοτριώσεις
και άλλες διατάξεις» (Α’ 269).
9. Τα άρθρα 87 έως 93 του ν. 4759/2020 «Εκσυγχρονισμός της Χωροταξικής και Πολεοδομικής Νομοθεσίας
και άλλες διατάξεις» (Α’ 245).
10. Την Εγκ.-43511/161/55/13-6-1988 (Εγκ. 55/88)
«Οδηγίες και προδιαγραφές για τροποποιήσεις, επεκτάσεις, ρυμοτομικών σχεδίων».
11. Την Εγκ.-18894/6/5-5-2006 (Εγκ. 6/06) του ΥΠΕΧΩΔΕ «Άσκηση αρμοδιοτήτων πολεοδομικού σχεδιασμού».
12. Την Εγκ.-29829/14-06-2012 (Εγκ. 10/2012) του ΥΠΕΚΑ «Αρμοδιότητες γνωμοδότησης ΣΥ.ΠΟ.Θ.Α. Περιφερει-
ακών Ενοτήτων/Περιφερειών για θέματα πολεοδομικού
σχεδιασμού».
13. Την υπ’ αρ. 2444/06-08-2020 απόφαση Συντονιστή Αποκεντρωμένης Διοίκησης Μακεδονίας-Θράκης
«Απόφαση συγκρότησης του Συμβουλίου Πολεοδομικών Θεμάτων και Αμφισβητήσεων ΣΥ.ΠΟ.Θ.Α. (Α) της
Περιφερειακής Ενότητας Ξάνθης» (Ω7Β1ΟΡ1Υ-8ΨΩ).
14. Το π.δ. της 11-02-1975 «Περί τροποποιήσεως και
επεκτάσεως του ρυμοτομικού σχεδίου Ξάνθης και καθορισμού των όρων και περιορισμών δομήσεως των
οικοπέδων αυτού» (Δ’ 39).
15. Την υπ’ αρ. 3581/11-11-1988 απόφαση Νομάρχη
Ξάνθης (Δ’ 839), ορθή επανάληψη 29-02-1996 «Αναθεώρηση του ρυμοτομικού σχεδίου Ξάνθης και τροποποίη-
ση των όρων και περιορισμών δόμησης αυτού» (Δ’ 359).
16. Την υπό στοιχεία ΔΠΧΣ 3036/30-07-2019 απόφαση
Περιφερειάρχη Ανατολικής Μακεδονίας - Θράκης «Τροποποίηση του εγκεκριμένου ρυμοτομικού σχεδίου Ξάν-
θης στο Ο.Τ. που περικλείεται από τις οδούς Σάρδεων,
Μεσολογγίου, Βαμβακά και Ανώνυμης οδού σε συμμόρφωση προς την υπ’ αρ. 365/2011 απόφαση Διοικητικού
Πρωτοδικείου Κομοτηνής» (Δ’ 456).
17. Την υπ’ αρ. 126098/27-04-2022 απόφαση του Συντονιστή Αποκεντρωμένης Διοίκησης Μακεδονίας- Θρά-
κης «Έγκριση μελέτης με τίτλο “Δημιουργία Χαρτογραφικών Υποβάθρων και Γενικό Πολεοδομικό Σχέδιο του
Δήμου Ξάνθης”» (Δ’ 404).
18. Την με ημερομηνία 27-01-2022 αίτηση της Δήμογλου Δέσποινας, όπως συμπληρώθηκε με την από 26-
07-2022 αίτησή της.
19. To φύλλο υπολογισμού αντικειμενικής αξίας, η
οποία ανέρχεται στο συνολικό ποσόν των 55.282,73 €.
20. Το υπ’ αρ. 31493/14-12-2022 έγγραφο της Διεύθυνσης Οικονομικών Υπηρεσιών Δήμου Ξάνθης.
21. Την υπ’ αρ. 51/2023 απόφαση του Δημοτικού Συμβουλίου Ξάνθης με την οποία ενέκρινε τη μη εκ νέου
επιβολή της αρθείσας ρυμοτομικής απαλλοτρίωσης στο
ακίνητο και να προχωρήσει η υπηρεσία σε τροποποίηση
του εγκεκριμένου ρυμοτομικού σχεδίου σε εφαρμογή
του άρθρου 88 του ν. 4759/2020.
22. Την υπ’ αρ. 192/2023 απόφαση του Δημοτικού Συμβουλίου Ξάνθης με την οποία ενέκρινε την τροποποίηση
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
20 Μαρτίου 2025
ΤΕΥΧΟΣ  ΤΕΤΑΡΤΟ
Αρ. Φύλλου 132
24.03.2025 12:25:54
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 132/20.03.2025
του ρυμοτομικού σχεδίου της πόλης της Ξάνθης στο τετράγωνο που περικλείεται από τις οδούς Σάρδεων, Πε-
ριθεωρίου, Βαμβακά και ανώνυμης οδού στην πόλη της
Ξάνθης σε εφαρμογή του άρθρου 88 του ν. 4759/2020
και της υπ’ αρ. 51/06-03-2023 απόφασης του ΔΣ Ξάνθης.
23. Τα αποδεικτικά κοινοποίησης της ανωτέρω Απόφασης στους θιγόμενους.
24. Τη δημοσίευση της ανωτέρω Απόφασης σε περίληψη σε δύο φύλλα τοπικών εφημερίδων (εφημερίδα
ΑΓΩΝΑΣ 06 και 07/10/2023, εφημερίδα ΦΩΝΗ ΤΗΣ ΞΑΝΘΗΣ 06 & 07/10/2023).
25. Την από 02-11-2023 ένσταση των Τσαουσίδου Ελένης, Ιωάννου Έλλης, Καμπά Γκιουλγκιούν, Χιλμίογλου
Χιλμή, Κίτσου Ραφαήλ-Νικολάου, Μενεσίδη Ιωάννη,
Μενεσίδου Μαρίας-Πηνελόπης, Αϊναροζίδη Χρήστου,
Τσαουσίδη Αντώνιου, Πατάνη Ελένης, Τσέλιου Γεωργίου, Γεωργιάδη Δημητρίου, Πισκιλοπούλου Άννας, Παρ-
τσαλίδη Βασιλείου, Πισκιλόπουλου Γεωργίας, Μποϊτση
Σωτηρίου, Νασσόπουλου Ευσταθίου, Καζαντζή Ιωάννη,
Τσαντίδη Γεωργίου, Γεωργιάδη Γεωργίου, Ζλάτκου Ιωάννη, Κονδελίδη Δημητρίου, Τζιβανοπούλου Μαρίας (υπ’
αρ. 2396/03-11-2023 Διεύθυνση Δόμησης Δήμου Ξάνθης) κατά της υπ’ αρ. 192/2023 απόφασης Δ.Σ. Ξάνθης.
26. Την υπ’ αρ. 136/2024 απόφαση του Δημοτικού
Συμβουλίου Ξάνθης περί απόρριψης της υποβληθείσας
ένστασης.
27. Την υπ’ αρ. 1504/20-06-2024 βεβαίωση Δημάρχου
ότι με την τροποποίηση, όπως προτείνεται με την υπ’ αρ.
192/2023 απόφαση Δημοτικού Συμβουλίου Ξάνθης, κανένα οικόπεδο δεν γίνεται μη άρτιο και δεν ρυμοτομείται
κανένα κτίσμα που έχει ανεγερθεί νόμιμα.
28. Το συνταχθέν τοπογραφικό διάγραμμα από τον
πτυχ. Τοπογράφο Μηχανικό Τ.Ε. Μούρκα Χρήστο σε
κλίμακα 1:200 και με ημερομηνία Φεβρουάριος 2021
που θεωρήθηκε από το Δήμο Ξάνθης και αποτελεί αναπόσπαστο τμήμα και συνοδεύει την υπ’ αρ. 192/2023
και 136/2024 Αποφάσεις του Δημοτικού Συμβουλίου
Ξάνθης.
29. Το υπ’ αρ. 1545/26-06-2024 έγγραφο της Διεύθυνσης Δόμησης Δήμου Ξάνθης με συνημμένο φάκελο.
30. Την από 25-11-2024 θετική εισήγηση της Υπηρεσίας μας προς το Συμβούλιο Πολεοδομικών Θεμάτων και
Αμφισβητήσεων Α’ ΠΕ Ξάνθης (ΣΥ.ΠΟ.Θ.Α. Α’ Π.Ε. Ξάνθης)
με πρόταση ως προς τους όρους δόμησης.
31. Το απόσπασμα του πρακτικού με αριθμό 1/2025
(Θέμα 1ο/05-02-2025) του ΣΥ.ΠΟ.Θ.Α. Α’ Περιφερειακής
Ενότητας Ξάνθης με ομόφωνη θετική γνωμοδότηση και
πρόταση ως προς τους όρους δόμησης.
32. Το γεγονός ότι από τις κανονιστικές διατάξεις της
παρούσας δεν προκαλείται δαπάνη σε βάρος του κρατικού προϋπολογισμού και του προϋπολογισμού του
οικείου ΟΤΑ.
33. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ -ΜΙΤΟΣ, επειδή:
Έχουν υποβληθεί τα δικαιολογητικά που ορίζει η
υπ’ αρ. 55/1988 εγκύκλιος και λαμβάνοντας υπόψη τα
ακόλουθα:
· Το υπ’ αρ. 31493/14-12-2022 έγγραφο της Διεύθυνσης
Οικονομικών Υπηρεσιών Δήμου Ξάνθης σύμφωνα με το
οποίο “αυτή τη χρονική περίοδο δεν υπάρχει οικονομική
δυνατότητα εκ μέρους του Δήμου για την άμεση καταβολή της προσήκουσας αποζημίωσης στους δικαιούχους
διότι δεν υπάρχει εγγεγραμμένη σχετική πίστωση στο
προϋπολογισμό του τρέχοντος έτους, όπως επίσης δεν
έχει εγγραφεί και στον προϋπολογισμό του επόμενου
έτους”.
· Το υπ’ αρ. 5724/06-02-2007 έγγραφο της Γενικής Γραμματείας Αθλητισμού σύμφωνα με το οποίο η Γ.Γ.Α. δεν
προγραμματίζει ούτε έχει προγραμματίσει στο παρελθόν
την απόκτηση της έκτασης επιφάνειας 2.933,92 τ.μ. που
βρίσκεται σε πάροδο της οδού Μεσολογγίου, η οποία
έχει χαρακτηριστεί ερήμην της Γ.Γ.Α. χώρος Αθλητικών
Εγκαταστάσεων και για το λόγο αυτό δεν προχώρησε σε
οποιαδήποτε ενέργεια ή πράξη για την απαλλοτρίωση
της έκτασης αυτής.
· Το υπ’ αρ. 3510/29-01-2009 έγγραφο της Γενικής
Γραμματείας Αθλητισμού σύμφωνα με το οποίο η Γ.Γ.Α.
δεν προγραμματίζει ούτε έχει προγραμματίσει στο παρελθόν την απόκτηση έκτασης στην πόλη της Ξάνθης
επιφάνειας 2.933,92 τ.μ. στην περιοχή του «Λευκού Πύργου» στην πόλη της Ξάνθης, η οποία έχει χαρακτηριστεί
«Χώρος Αθλητικού Κέντρου» και για το λόγο αυτό δεν
προχώρησε ούτε θα προχωρήσει σε οποιαδήποτε ενέργεια ή πράξη για την απαλλοτρίωση της έκτασης αυτής.
· Το υπ’ αρ. 238182/7736/1250/204/10-07-2019 έγγραφο της Γενικής Γραμματείας Αθλητισμού/Διεύθυνση
Τεχνικών Αθλητικών Έργων και Υποδομών σύμφωνα
με το οποίο η Γενική Γραμματεία Αθλητισμού δεν έχει
εντάξει στον προγραμματισμό της την κήρυξη απαλλοτρίωσης για την κατασκευή αθλητικών εγκαταστάσεων
στην αναφερόμενη έκταση η οποία έχει χαρακτηριστεί,
ερήμην της Γ.Γ.Α., ως κοινωφελής χώρος «Αθλητικού Κέντρου» και για το λόγο αυτό δε σκοπεύει να προχωρήσει
σε οποιαδήποτε ενέργεια ή πράξη για την απαλλοτρίωση
της εν λόγω έκτασης.
· Τις υπ’ αρ. 51/2023 και 192/2023 αποφάσεις του Δημοτικού Συμβουλίου Ξάνθης με τις οποίες εγκρίθηκε η
μη εκ νέου επιβολή της αρθείσας ρυμοτομικής απαλλοτρίωσης στο ακίνητο και η τροποποίηση του εγκεκριμέ-
νου ρυμοτομικού σχεδίου.
· Την από 02-11-2023 ένσταση των Τσαουσίδου Ελένης
κ.λπ. κατά της υπ’ αρ. 192/2023 απόφασης Δ.Σ. Ξάνθης.
· Την υπ’ αρ. 160/2024 απόφαση του Δημοτικού Συμβουλίου Ξάνθης περί απόρριψης της υποβληθείσας
ένστασης.
· Η άρση αυτή καθίσταται αναγκαία, παρά το γεγονός
ότι υφίσταται η αναγκαιότητα διατήρησης του εν λόγω
ακινήτου ως κοινωφελούς χώρου αθλητισμού βάσει του
εγκεκριμένου Γενικού Πολεοδομικού Σχεδίου Ξάνθης
(Δ’ 404) το οποίο διαπιστώνει την έλλειψη χώρων αθλητισμού στην πολεοδομική ενότητα (5) και την ανάγκη
για την εξεύρεση και θεσμοθέτηση επιπλέον αθλητικών
χώρων, διότι δεν συντρέχει σωρευτικά η προϋπόθεση (β)
της παρ. 3 του άρθρου 88 του ν. 4759/2020 για την εκ
νέου επιβολή της αρθείσας ρυμοτομικής απαλλοτρίωσης, καθώς δεν υπάρχει οικονομική δυνατότητα για την
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 132/20.03.2025
άμεση καταβολή της προσήκουσας αποζημίωσης ποσού
55.282,73 € λόγω μη ύπαρξης εγγεγραμμένης σχετικής
πίστωσης στο προϋπολογισμό του τρέχοντος έτους
(2022) και στον προϋπολογισμό του επόμενου έτους
(2023) όπως προκύπτει από το υπ’ αρ. 31493/14-12-2022
έγγραφο της Διεύθυνσης Οικονομικών Υπηρεσιών του
Δήμου Ξάνθης, ούτε πρόθεση της Γενικής Γραμματείας
Αθλητισμού του Υπουργείου Πολιτισμού και Αθλητισμού
να προχωρήσει σε οποιαδήποτε ενέργεια ή πράξη για
την απαλλοτρίωση της εν λόγω έκτασης όπως προκύπτει από το υπ’ αρ. 238182/7736/1250/204/10-07-2019
έγγραφό της.
· Την με ημερομηνία 25-11-2024 εισήγηση της Υπηρεσίας μας προς το ΣΥΠΟΘΑ Α’ ΠΕ Ξάνθης ως προς την
αποδοχή της τροποποίησης όπως προτείνεται με την
υπ’ αρ. 192/2023 απόφαση Δημοτικού Συμβουλίου Ξάνθης λόγω αυτοδίκαιας άρσης του ρυμοτομικού βάρους
που επιβλήθηκε στο ακίνητο ιδιοκτησίας Δέσποινας Δήμογλου με τον αποχαρακτηρισμό του ακινήτου εμβαδού
230,18τ.μ. από χώρο αθλητικού κέντρου σε οικοδομήσιμο, και τον καθορισμό προκηπίων και όρων δόμησης
μόνο για το συγκεκριμένο οικοδομήσιμο χώρο σύμφωνα
με την πρόταση της Υπηρεσίας μας.
· Την με ημερομηνία 05-02-2025 γνωμοδότηση του
ΣΥΠΟΘΑ Α’ ΠΕ Ξάνθης με την αποδοχή της τροποποίησης όπως προτείνεται με την υπ’ αρ. 192/2023 απόφαση
Δημοτικού Συμβουλίου Ξάνθης λόγω αυτοδίκαιας άρσης
του ρυμοτομικού βάρους που επιβλήθηκε στο ακίνητο ιδιοκτησίας Δέσποινας Δήμογλου με τον αποχαρα-
κτηρισμό του ακινήτου εμβαδού 230,18 τ.μ. από χώρο
αθλητικού κέντρου σε οικοδομήσιμο και τον καθορισμό
προκηπίων και όρων δόμησης μόνο για το συγκεκριμένο
οικοδομήσιμο χώρο σύμφωνα με την ανωτέρω πρόταση
της Υπηρεσίας μας με διαφοροποίηση μόνο ως προς
το ποσοστό κάλυψης και την προσθήκη του όρου της
έγκρισης της μελέτης από το Συμβούλιο Αρχιτεκτονικής,
αποφασίζουμε:
1. Εγκρίνεται η τροποποίηση του εγκεκριμένου ρυμοτομικού σχεδίου πόλεως Ξάνθης στο Ο.Τ. που περι-
κλείεται από τις οδούς Σάρδεων, Περιθεωρίου, Βαμβακά και Ανώνυμης οδού, κατ’ αποδοχή της υπ’ αρ.
192/2023 απόφασης Δημοτικού Συμβουλίου Ξάνθης,
λόγω αυτοδίκαιας άρσης του ρυμοτομικού βάρους που
επιβλήθηκε με το π.δ./11-02-1975 (Δ’ 39), όπως αναθεωρήθηκε με την υπ’ αρ. 3581/11-11-1988 απόφαση
του Νομάρχη Ξάνθης ορθή επανάληψη 29-02-1996
(Δ’ 359) με θέμα «Αναθεώρηση του ρυμοτομικού σχεδίου
Ξάνθης και τροποποίηση των όρων και περιορισμών
δόμησης αυτού» στο ακίνητο ιδιοκτησίας Δέσποινας
Δήμογλου, και τον αποχαρακτηρισμό του ακινήτου
εμβαδού 230,18 τ.μ. από χώρο αθλητικού κέντρου σε
οικοδομήσιμο, όπως η παραπάνω ρύθμιση απεικονίζεται στο διάγραμμα κλ. 1:200 που θεωρήθηκε από τη
Διεύθυνση Περιβάλλοντος και Χωρικού Σχεδιασμού της
Περιφέρειας Αν. Μακεδονίας-Θράκης και συνοδεύει την
παρούσα απόφαση.
2. Καθορίζονται προκήπια πλάτους 5μ. και 7,54μ, όπως
φαίνεται στο παραπάνω διάγραμμα, καθώς και όροι δόμησης και χρήση γης μόνο για το συγκεκριμένο οικοδο-
μήσιμο χώρο ως ακολούθως:
Χρήση γης:
Γενική κατοικία
Όροι Δόμησης: 	 Συντελεστής Δόμησης 0,84
Ποσοστό Κάλυψης 40%
(ισχύουσα κάλυψη της περιοχής)
Μέγιστο Ύψος 14 μ.
Εμβαδόν 230 τ. μ.
Πρόσωπο 15 μ.
Αποστάσεις: Κατά ΝΟΚ
Έγκριση της μελέτης
από Συμβούλιο Αρχιτεκτονικής
Επιτρέπεται η υποβολή προσφυγής στον Γραμματέα
Αποκεντρωμένης Διοίκησης Μακεδονίας -Θράκης μόνο
για Παράβαση του Νόμου, σύμφωνα με τις διατάξεις 227
και 238 του ν. 3852/2010 (Α’ 87) και σε προθεσμία δέκα
πέντε (15) ημερών από τη δημοσίευσή της στην Εφημερίδα της Κυβερνήσεως.
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 132/20.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 132/20.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 132/20.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 132/20.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 132/20.03.2025
Η απόφαση αυτή με το θεωρημένο διάγραμμα να δημοσιευθούν στην Εφημερίδα της Κυβερνήσεως.
Κομοτηνή, 25 Φεβρουαρίου 2025
Με εντολή Περιφερειάρχη
Ο Προϊστάμενος Γενικής Διεύθυνσης
Αναπτυξιακού Προγραμματισμού,
Περιβάλλοντος και Υποδομών
ΤΡΥΦΩΝ ΕΞΑΡΧΟΥ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250400132.pdf | Tokens: 12412]